**CATEDRA DE PROPEDEUTICĂ STOMATOLOGICĂ**

**“PAVEL GODOROJA”**

**FACULTATE DE STOMATOLOGIE**

**PROGRAMUL DE STUDII: 0911.1 STOMATOLOGIE**

|  |  |
| --- | --- |
| Denumirea disciplinei | Materiale dentare |
| Tipul | Obligator |
| Anul de studii | I |
| Componenta | De specialitate |
| Titularul de curs | Uncuța Diana,dr. hab.,șt.med.,conf.univ |
| Locația | Catedra de propedeutică stomatologică “Pavel Godoroja”, USMF “Nicolae Testemițanu”, Clinica stomatologică universitară nr.2, str. Mihai Viteazu 1 |
| Condiționări și exigențe prealabile de: | Program: pentru însușirea bună a disciplinei studentul anului I are nevoie de următoarele abilități: cunoașterea limbii de predare; competențe confirmate în științele studiate la nivelul liceal (biologie, chimie, fizică); cunoașterea principiilor de formare a termenilor medicali, bazate pe cunoștințele elementare a limbii latine. |
| Competențe: utilizarea internetului, Windows, Word, Excel, Power Point (procesarea documentelor, tabelelor electronice și prezentărilor, utilizarea programelor de grafică); abilitatea de comunicare și lucru în echipă; calități – toleranță, compasiune, creativitate, inițiativă, autonomie. |
| Misiunea disciplinei | Scopul principal al cursului de materiale dentare este de a preda viitorului medic stomatolog proprietățile materialelor, tehnica de pregătire, cunoașterea domeniului de aplicare a acestor materiale. În același timp, studiul materialelor descrise în disciplina dată vizează dezvoltarea abilităților și a gândirii clinice a studenților. Viitorii specialiști, bazândus-se pe cunoștințele fundamentale ale materialelor vor continua să studieze și să dezvolte abilități de lucru cu aceste materiale. Toate acestea conduc la alegerea corectă a planului de tratament și a materialelor necesare. |
| Tematica prezentată | Materiale dentare sunt o parte indispensabilă a stomatologiei, fiind o disciplină de bază necesară pregătirii unui viitor specialist din domeniu. Trecerea de către studenți a cursului de materiale include studiul: relației dintre compoziție, structură, proprietăți, tehnologiei de producție și aplicării materialelor pentru diferite ramuri ale stomatologiei moderne. Astfel, studenții se familiarizează cu modelele de schimbare a proprietăților materialelor sub influența factorilor fizici, mecanici și chimici. Rezultatele studiului proprietăților materialelor dentare au nu numai o semnificație teoretică, ci și o semnificație practică direct asociată cu reglarea proprietăților prin schimbarea compoziției materialelor și prin dezvoltarea unor metode și tehnologii optime pentru aplicarea materialelor în diferite domenii ale stomatologiei. Etapele fundamentale de lucru cu materiale, studiul proprietăților lor, indicații și contraindicații ale aplicației vizează dezvoltarea gândirii clinice a studentului, dezvoltarea aptitudinilor pentru pregătirea și malaxarea materialului pentru viitoarele restaurări, fixarea protezelor, abilitatea de a alege materialul potrivit cu indicații și contraindicații, compatibilitatea diverselor  materiale în funcție de compoziție chimică. În acest scop, studenții lucrează în echipamente speciale (halat de unică folosință, mănuși, ochelari, bonetă și mască). |
| Finalități de studiu | * să cunoască principiile de bază, structura materialelor ce se utilizeaza în diferite direcții ale stomatologiei; * să cunoască proprietățile de bază a materialelor, pentru creșterea capacității de selectare corectă a materialelor în situațiile potrivite; * să cunoasca importanța majoră a biocompatibilității materialelor: hipoalergice, necancerogene și non toxice. |
| Manopere practice achiziționate | * explicarea și utilizarea materialelor în stomatologie; * caracterizarea și proprietățile generale ale materialelor dentare; * distingerea materialelor necesare pentru obturația temporară și cea de durată; * descrierea și explicarea compatibilitatea diferitor materiale dentare; * enumerarea testelor de compatibilitate a biomaterialelor; * aplicarea sistemelor adezive; * caracterizarea materialelor necesare pentru protecția pulpei dentare; * determinrea gamei de culori, utilizând diferite metode; * descrierea și alegerea corectă a culorii materialului în procesul de restaurare; * utilizarea lingurilor amprentare pentru amprentarea cu diferite materiale; * efectuarea amprentării câmpului protetic cu diverse materiale; * malaxarea diferitor tipuri de cimenturi; * malaxarea diferitor materiale curative. * aprecierea fazelor de polimerizare a acrilatelor; * aprecierea avantajelor utilizării cerurilor ca material auxiliar în confecționarea protezelor dentare; * aprecierea plasticității materialelor compozite; * repartizarea instrumentarului necesar pentru șlefuirea și lustruirea materialelor |
| Forma de evaluare | Examen |